Public procurement notice: Contract Notice
Published: 2017-06-29
Buyer: Ulkoasiainministeriö
Country: FI
Contract type: Services
Procedure: Restricted procedure
CPV classification: 48800000 | 48810000: Information systems | 72000000
Estimated value: 3200000 EUR
Submission deadline: 2017-08-28
Award criteria: The most economic tender

Technical requirements: Kyseessä on julkisista puolustus- ja turvallisuushankinnoista (1531/2011) annetun lain 20 §:n mukainen puitejärjestely.
Hankinnan kohteena on Suomen ulkoasiainhallinnon ja sen sidosryhmien (mm. viranomaiset) käyttöön tuleva viisumitietojärjestelmä sekä siihen liittyvä tuki- ja ylläpito. Järjestelmän tulee olla käytettävissä 7/24/365. Hankintaan tulee sisältymään tietojärjestelmän toimitusprojekti (sis. mm. määrittelyt, suunnittelun, toteutuksen, mahdolliset räätälöinnit, konversion nykyisestä järjestelmästä) sekä tuki- ja ylläpitopalvelu sekä jatkokehitys. Ensivaiheessa viisumitietojärjestelmää tulevat käyttämään vain viranomaiset, mutta järjestelmä on tarkoitus laajentaa myös viisumihakijoiden käyttöön, jolloin käyttäjämäärä on tältä osin rajoittamaton.
Tarjouskilpailu toteutetaan EU-kynnysarvon ylittävänä rajoitettuna hankintamenettelynä lain julkisista puolustus- ja turvallisuushankinnoista (1531/2011) 20 §:n mukaisesti.
Ehdokas pystyy tarjoamaan kaikkia osallistumishakemusohjeen kohdassa 1 ”Hankinnan kohde” yksilöityjä palveluita ja toteutuksia, huomioiden erityisesti hankittavalle järjestelmälle asetetut tietoturvavaatimukset (osallistumishakemuslomakkeen kohta 6.2).
Ehdokas pystyy tarjoamaan laitteisto- ja teknologiariippumattoman ratkaisun, mikä ei edellytä tiettyä palvelinta, alustaa tai tietokantaa.
Mikäli ehdokasta tai tarjoajaa koskee julkisia puolustus- ja turvallisuuslain 48 §:ssä tarkoitetut muut poissulkemisperusteet, voi hankintayksikkö poissulkea tällaisen ehdokkaan/tarjoajan.
Hankinta on turvaluokiteltu. Hankintamenettelyn aikana sekä varsinaisen hankinnan toteuttamis- ja ylläpitovaiheessa tullaan käsittelemään turvallisuusluokiteltuja asiakirjoja sekä salassa pidettävää tietoa (laki viranomaisten toiminnan julkisuudesta (621/1999) 24.1 §:n 7 kohta).
Järjestelmän toteuttamiselta sekä tuki- ja ylläpitopalvelulta tullaan vaatimaan kansallisen turvallisuusauditointikriteeristön (KATAKRI) mukaisten, korotetun tason vaatimusten täyttämistä, pois lukien varautumista koskevat vaatimukset. Lisätietoja kansallisesta turvallisuusauditointikriteeristöstä löytyy täältä:
Järjestelmälle tulee olla erilliset kehitys-, testaus-, koulutus- ja tuotantoympäristöt. Tuotantoympäristö tullaan todennäköisesti sijoittamaan valtion korotetun tason laitetiloihin (kahdennettu järjestelmä).
Toimittajan tulee osoittaa järjestelmän etähallintaa ja ylläpitoa varten Toimittajan korotetun tason tila, jonka hankintayksikkö auditoi.
KATAKRI-kriteeristön lisäksi tarjoajan on täytettävä myös muita hankittavaa järjestelmää hyödyntävien tahojen asettamia tietoturvaa koskevia vaatimuksia.
Lisätietoa tietoturvaan liittyvistä vaatimuksista annetaan rajoitettuun menettelyyn valittaville tarjoajille vasta läpäistyjen turvallisuusselvitysten jälkeen.
Ehdokkaalla on sopimuksen voimaan tullessa oltava käytettävissään Kansallisen auditointikriteeristön (KATAKRI 2015, I) korotetun tason mukainen fyysinen tila, jossa kilpailutukseen liittyvää aineistoa voidaan käsitellä ehdokkaan (sopimustoimittajan) tai mahdollisten alihankkijoiden toimesta. Tilan on oltava ulkoasiainministeriön hyväksymä. Vaihtoehtoisesti tilan on läpäistävä tietoturvatarkastus tai mikäli tilat on aiemmin tarkastettu voi ulkoasiainministeriö tarkastaa kyseisestä tarkastuksesta tehdyn raportin/selvityksen. Tilan on oltava tarkastettu tai tarkastusraportti hyväksytty viimeistään sopimuksen voimaan tullessa. Tarkastuksesta sovitaan etukäteen ehdokkaan kanssa. Mikäli ehdokkaan käytettävissä oleva tila ei läpäise tarkastusta 1kk sisällä hankintapäätöksestä, voi hankintayksikkö valita tarjouskilpailuun vertailussa seuraavaksi tulleen yrityksen.
Mikäli tilat, joissa ehdokas aikoo käsitellä hankintaan liittyvää turvaluokiteltua aineistoa, sijaitsevat Suomen rajojen ulkopuolella, tulee ehdokkaalla olla kyseisen maan kansallisen turvallisuusviranomaisen toteuttama hyväksytty yhteisöturvallisuusselvitys (FSC, facility security clearance). Ulkoasiainministeriö varaa oikeuden tarkastaa ehdokkaan tilat aiemmin ennen käsillä olevaa hankintaa toteutetusta tarkastuksesta huolimatta.
Ehdokkaan on lisäksi täytettävä asianmukaisesti ja allekirjoitettava osallistumishakemusohjeen liitteinä 6-7 löytyvät liitteet (tenkilökohtaiset vaitiolositoumukset, turvallisuusselvitysten hakulomakkeet) ja toimitettava ennen tarjouspyyntöaineiston vastaanottamista.

Eligibility requirements: Tiedot ja muodollisuudet, joiden perusteella arvioidaan vaatimusten täyttymistä: 5.2.3 Verot ja maksut. Ehdokas on suorittanut veronsa, eläkemaksunsa ja muut lakisääteiset maksut. Ehdokasta ei koske puolustus- ja turvallisuuslain 47 §:n mukainen poissulkemisperuste. Jos hakemus tehdään ryhmittymänä, vaatimukset koskevat kaikkia ryhmittymän jäseniä. Ehdokasta tai sen johtohenkilöä taikka edustus-, päätös- tai valvontavaltaa käyttävää henkilöä ei ole tuomittu puolustus- ja turvallisuushankinnoista annetun lain 47 §:n mukaisesta yritystoimintaan liittyvästä rikoksesta Vaatimuksena lisäksi on, että osallistumishakemusta tehtäessä on huomioitu puolustus- ja turvallisuuslain 43 §:n mukaisesti verotukseen, ympäristönsuojeluun ja työoloja koskeviin säännöksiin liittyvät velvoitteet. Selvitykset erikseen pyydettäessä — Todistus verojen maksamisesta sekä — Todistus lakisääteisten eläkevakuutuksen ottamisesta ja eläkevakuutusmaksujen suorittamisesta. — Lopullisen tarjouskilpailun voittajan on ennen hankintasopimuksen tekemistä esitettävä edellä mainitut todistukset, jotka tässä hakemuksessa annettu vakuutus korvaa. Tarjouskilpailun voittajan on ennen hankintasopimuksen tekemistä vaadittaessa esitettävä puolustus- ja turvallisuushankinnoista annetun lain 47 §:ään liittyvä todistus. Taloudellinen tilanne: 5.3.1 Luottokelpoisuus. Vaatimus: Ehdokkaan taloudelliset edellytykset ovat hankinnan kokoon ja laatuun nähden riittävät. Tätä ominaisuutta arvioidaan ehdokkaan vakavaraisuudesta, maksukykyisyydestä, kannattavuudesta ja luottokelpoisuudesta saatujen tietojen perusteella. Ehdokkaan taloudellisen tilanteen on oltava sellainen, että se Suomen Asiakastieto Oy:n Rating Alfa -luokituksessa on vähintään A tai sen katsotaan tilinpäätöstietojen tai muun vastaavan selvityksen mukaan olevan vastaava. Ehdokkaan, jonka luokitus Suomen Asiakastieto Oy:n Rating Alfa -luokituksessa tai vastaavassa on B tai alle B, voidaan sulkea tarjouskilpailusta, jos ehdokas ei kykene esittämään luotettavaa selvitystä toimenpiteistä, joihin se ryhtyy tai on ryhtynyt taloudellisen tilanteensa parantamiseksi. Kaikkien ryhmittymän jäsenten tulee täyttää esitetty vaatimus. Selvitykset pyydettäessä: — Suomen Asiakastieto Oy:n Rating Alfa tai vastaava –raportti. — Suomen Asiakastieto Oy:n Rating Alfa tai vastaavat –raportit alihankkijoista. — Tilinpäätöstiedot kolmelta (3) viimeisimmältä tilikaudelta tai muu taloudellista tilaa kuvaava selvitys. Mikäli ehdokkaalla on takanaan vähemmän kuin kolme tilikautta tai ehdokkaan luokitusta ei ole saatavilla Suomen Asiakastieto Oy:stä, tulee ehdokkaan toimittaa erikseen pyydettäessä kaikilta tilikausilta vastaavat tiedot ja pyydettäessä selvittää vakavaraisuutensa ja maksukykynsä muulla tilaajan hyväksymällä luotettavalla tavalla. Hankintayksikkö voi tarkistaa ehdokkaan taloustietoja yleisistä tietolähteistä. 5.3.2 Liikevaihto. Ehdokkaan liikevaihdon viimeiseltä tilikaudelta tulee olla vähintään 15 miljoonaa euroa. Todistukset ja selvitykset eivät saa olla kolmea kuukautta vanhempia osallistumishakemuksen jättöpäivästä taaksepäin laskettuna.
Tiedot ja muodollisuudet, joiden perusteella vaatimusten täyttyminen voidaan arvioida: 6.1 Referenssit. Vaatimus: Ehdokas täyttää osallistumishakemusohjeen kohdassa 7.1 asetetun vähimmäisvaatimuksen. Selvitykset liitteeksi: Hankintailmoituksen liite 3 Pakollinen referenssi -lomake. Ehdokas voi täyttää asetetut vaatimukset vedoten ryhmittymän jäsenten tekniseen ja ammatilliseen pätevyyteen. 9. Henkilöstöresurssit. Ehdokkaalla on riittävä määrä henkilöstöä, jotta palvelut saadaan tuotettua keskeytyksettä. Henkilöstön minimimäärä on sata (100). Toimittaja hyväksyy että: Hankintayksiköllä on oikeus vaatia ehdokasta toimittamaan vapaamuotoisen liitteen, josta käy esille kaikkien tässä tarkoitetun järjestelmän toteuttamiseen ja siihen liittyvien palveluiden tuottamiseen osallistuvien henkilöiden tehtäväkuvat, asema ja nimi.